Koronavirus: Om koelkop te bly in 'n onsekere tyd - Corona Krisissentrum
Tuis / COVID-19 / Koronavirus: Om koelkop te bly in 'n onsekere tyd
Koronavirus: Om koelkop te bly in 'n onsekere tyd
Die nuwe koronavirusepidemie, Covid-19, saai wêreldwyd 'n klomp paniek en dwing ons in 'n onbekende leefstyl in, wat baie geestesgesondheidsprobleme veroorsaak.
Die psigiatriese instituut Akeso George het besluit om hierdie angsveroorsakende woord meer aanvaarbaar te maak en het 'n akroniem geskep om ons deur hierdie veeleisende tyd op koers te hou.
Dit is belangrik om steeds jou tyd kreatief te gebruik, hetsy dit die skep van 'n struktuur en 'n veilige omgewing in jou huis, die skep van kuns of DDS-tuisprojekte behels.
Een van die hoofbeginsels wat Akeso navolg en by hul pasiënte inskerp, is die begrip bewustheid. Dit beteken kortliks die waarneem van en fokus op wat jy op die oomblik doen, of dit nou die proe van al die geure in elke slukkie koffie is of om op elke aspek van skottelgoedwas te konsentreer. Die bewustheidsbeginsel help ons om op een ding op 'n keer te fokus en verhoed dat ons oorweldig word deur alles wat rondom ons gebeur.
Maak seker dat jy 'n daaglikse roetine volg anders gaan die dae baie lank word. Om by 'n roetine te bly, help ook om jou vertand besig te hou en voorkom dat mens op die ooraanbod van angsveroorsakende inligting bly fokus.
Jy moet deur introspeksie bewus wees daarvan dat jou gedagtes, gevoelens en gedrag rondom Covid-19 almal met mekaar verband hou en dat jy nie moet toelaat dat jou gedagtes of angs beheer van jou oorneem nie.
Wees goed vir jouself en geniet die klein goedjies wat die meeste vir jou beteken.
Om jou huidige realiteit te aanvaar vir wat dit is en 'n positiewe houding te hê, sal verseker dat jy met groter sukses deur hierdie tydperk op die spoor sal bly. Hierdie tydperk is net 'n verposing in ons lewens en sal tot 'n einde kom. Gebruik dus hierdie verposing ten beste voordat die gejaag van die normale lewe weer begin.